Държавен вестник, бр. 109, 2025 г., стр. 79

БРОЙ  109	
Д Ъ Р Ж А В Е Н  В Е С Т Н И К 	
СТР.  79   
от тях първичен дилър, като задължава/
заверява директно посочената от участника 
ТАРГЕТ2-Ценни книжа специалната парич­
на сметка в ТАРГЕТ, с дължимата сума по 
ал. 1 или 2 и отразява обратно изкупените/
заменените ДЦК по водените от нея регистри 
на този участник. 
(8) Разпоредбите на ал. 3 и 4 се прилагат 
съответно за участниците в ЕСРОТ по ал. 7.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Държава членка“ е държава, която 
е членка на Европейския съюз, или друга 
държава от Европейското икономическо 
пространство.
2. „Доставка срещу плащане“ е едновре­
менното прехвърляне на парични средства от 
купувача към продавача и на ДЦК в обратна 
посока – от продавача към купувача.
3. „Блокиране“ е забрана за разпореждане 
с ДЦК.
4. „Деблокиране“ е отмяна на забраната 
за разпореждане с ДЦК.
5. „Системен ден на ЕСРОТ“ е предварител­
но определен интервал от време в рамките на 
всеки работен ден, в съответствие с работния 
график на ТАРГЕТ2-Ценни книжа, през който 
се приемат и обработват искания и уведомле­
ния за регистриране на сделки с ДЦК.
6. „Репо сделка с ДЦК“ е всяко споразу­
мение, при което се прехвърлят ДЦК, като 
се поема ангажимент за обратното им из­
купуване по определена цена на определена 
бъдеща дата. Споразумението не следва да 
позволява на прехвърлителя да прехвърля 
или предоставя като залог ДЦК на повече от 
един контрагент едновременно. Споразуме­
нието представлява репо сделка за страната, 
продаваща ДЦК, и обратна репо сделка за 
страната, която ги купува.
7. „Заем на ДЦК“ е всяка сделка, при коя­
то се извършва прехвърляне на ДЦК срещу 
обезпечение. Заемополучателят поема анга­
жимента да върне ДЦК от същата емисия и в 
същото количество на определена бъдеща дата. 
Сделката представлява сделка по предоставя­
не на ДЦК назаем за страната, прехвърляща 
ДЦК, и получаване назаем под формата на 
ДЦК за страната, получаваща ДЦК.
8. „Бизнес идентификационен код (Business 
Identifier Code – BIC)“ представлява после­
дователност от буквени и цифрени знаци за 
еднозначно международно идентифициране 
на бизнес единици – финансови и нефинан­
сови институции.
9. „Технически оператор“ е участник в 
ЕСРОТ и поддепозитар на ДЦК, който от 
името и за сметка на участника по чл. 3, 
ал. 1, т. 5 осъществява цялата комуникация 
с ЕСРОТ.
10. „ТАРГЕТ“ е Трансевропейска авто­
матизирана система за брутен сетълмент 
на експресни преводи в реално времe от 
ново поколение (TARGET – Trans-European 
Automated Real-time Gross settlement Express 
Transfer system).
11. „ТАРГЕТ2-Ценни книжа специална па­
рична сметка“ е сметка за парични плащания 
във връзка със сетълмента на ценни книжа, 
открита в системен компонент на ТАРГЕТ.
12. „Мобилизиране на ДЦК“ е прехвърляне 
на ДЦК, без промяна на собствеността, от 
сметка за ДЦК, собственост на участник в 
ЕСРОТ, по сметка за ДЦК на БНБ във връз­
ка с обезпечаване на кредитни операции на 
Евросистемата.
13. „Многостранна система за търговия“ е 
понятие по смисъла на § 1, ал. 1, т. 18, буква 
„а“ от допълнителните разпоредби на Закона 
за пазарите на финансови иниструменти.
14. „Регулиран пазар“ е понятие по сми­
съла на чл. 152 от Закона за пазарите на 
финансови инструменти.
ПРЕХОДНИ И
ЗАКЛЮЧИТЕЛНИ РАЗПОРЕДБИ
§ 2. Тази наредба се издава на основание 
чл. 36, ал. 1 от Закона за държавния дълг и 
влиза в сила от датата на въвеждане на ев­
рото като официална парична единица в 
Република България.
§ 3. Тази наредба отменя Наредба № 5 
от 2007 г. за реда и условията за придоби­
ване, регистриране, изплащане и търговия с 
държавни ценни книжа (обн., ДВ, бр. 85 от 
2007 г.; изм. и доп., бр. 100 от 2013 г., бр. 56 
от 2015 г., бр. 29 от 2017 г., бр. 77 от 2023 г. 
и бр. 98 от 2024 г.).
§ 4. (1) Заварените при влизането на тази 
наредба в сила участници в ЕСРОТ запазват 
статута си, като подписват нови споразумения 
за участие в ЕСРОТ в срок до 30 декември 
2025 г.
(2) Лицата, които не подпишат споразу­
мение за участие в ЕСРОТ по реда на чл. 5, 
ал. 8 до 30 декември 2025 г., преустановяват 
участието си в ЕСРОТ от 5 януари 2026 г. и 
не могат да бъдат участници в АДЦК.
§ 5. Министърът на финансите и управи­
телят на БНБ дават методически указания 
по прилагането на тази наредба.
§ 6. Министърът на финансите и управи­
телят на БНБ одобряват правилата относно 
допускането до търговия и приключването 
на сделките с ДЦК, сключени на регулиран 
пазар и многостранна система за търговия, 
в рамките на своята компетентност.
§ 7. Министърът на финансите и управи­
телят на БНБ одобряват правилата по чл. 17, 
ал. 1 в рамките на своята компетентност в 
срок до един месец след влизането в сила 
на наредбата.
Министър на финансите:
Теменужка Петкова 
За управител на Българската народна банка:
Радослав Миленков